फारसेथिं, आसामनि मन्थ्रि केशब महन्तआ एम्सनि लुफुंनाय खामानिखौ फैगौ 6 दाननि गेजेरावनो आबुङै फोजोबनो बिबानगिरिखौ बिथोन होदों। एम्स लुफुंनायनि सायाव मिरुनि मन्थ्रि मनसुख मान्दभियाआ मन्थ्रि केशब महन्त आरो बिबानगिरिफोरजों गोनांथार मेल लानानै सावरायलायो। मखनो गोनांदि, थांनाय 2017 माइथायनि 26 मे खालाराव हादरनि गाहाइ मन्थ्रि नरेन्द्र मडिआ गुवाहाटीनि चांसारियाव एम्सनि अन्थाय खाम्फाखौ गायसन्नाय जादोंमोन। अदेबानि, गासै 571 बिघा हायाव फसंनाय बे एम्सखौ आबुङै लुफुंनो थाखाय मिरु सरकारा 1,120 कौटि रांनि बाजेटखौ थिखानाय जादों।